google/wiki40b huggingface dataset:
Douglas BTD Destroyer

Σχεδιασμός και ανάπτυξη

Στις 20 Ιουνίου 1941 το Πολεμικό Ναυτικό των ΗΠΑ έδωσε στην Douglas παραγγελίες για κατασκευή δύο πρωτοτύπων του νέου διθέσιου βομβαρδιστικού κάθετης εφόρμησης XSB2D-1, που θα αντικαθιστούσε τα Douglas SBD Dauntless και Curtiss SB2C Helldiver. Επικεφαλής της ομάδας σχεδιασμού του XSB2D-1 ήταν ο Ed Heinemann. Αυτός και η ομάδα του δημιούργησαν ένα μεσοπτέρυγο μονοπλάνο μεγάλων διαστάσεων, με πτέρυγες σχήματος γλάρου (αγγλ. gull wing) -ασυνήθιστη διάταξη για τα αεροσκάφη των αεροπλανοφόρων εκείνης της εποχής- και τρίκυκλο ανασυρόμενο σύστημα προσγείωσης. Διέθετε εσωτερική αποθήκη βομβών και μπορούσε επίσης να μεταφέρει οπλισμό στις πτέρυγες. Το ολικό οπλικό φορτίο ανερχόταν στα 1900 kg, ενώ ο αμυντικός οπλισμός αποτελούνταν από δύο πυροβόλα των 20 mm στις πτέρυγες και τέσσερα πολυβόλα των 12,7 mm ανά δύο τοποθετημένα σε τηλεχειριζόμενους πυργίσκους.
Το πρωτότυπο πραγματοποίησε την παρθενική του πτήση στις 8 Απριλίου 1943 και είχε εξαιρετικές επιδόσεις, όντας πολύ ταχύτερο και ικανό να μεταφέρει διπλάσιο οπλικό φορτίο από το Helldiver. Άμεσα ακολούθησε παραγγελία για 358 SB2D-1. Το Ναυτικό άλλαξε τις απαιτήσεις του, όμως, ζητώντας το νέο αεροσκάφος να είναι μονοθέσιο και χωρίς αμυντικούς πυργίσκους. Η Douglas τροποποίησε το SB2D, αφαιρώντας τους τηλεχειριζόμενους πυργίσκους και τη θέση για το δεύτερο μέλος του πληρώματος, ενώ παράλληλα τοποθέτησε επιπλέον θωράκιση και μία ακόμα δεξαμενή καυσίμου, δημιουργώντας έτσι το BTD-1 Destroyer. Οι παραγγελίες για τα SB2D ακολούθως έγιναν παραγγελίες για BTD-1, με το πρώτο να πραγματοποιεί την παρθενική του πτήση στις 5 Μαρτίου 1944.

Επιχειρησιακή ιστορία

Τα πρώτα BTD-1 παραγωγής ήταν έτοιμα τον Ιούνιο του 1944. Μέχρι την παράδοση της Ιαπωνίας τον Αύγουστο του 1945, που σήμανε το τέλος του Δεύτερου Παγκοσμίου Πολέμου, είχαν παραδοθεί μονάχα 28 αεροσκάφη. Επακόλουθο του τερματισμού της σύρραξης ήταν η ακύρωση του BTD και άλλων αεροσκαφών, όπως το Martin AM Mauler, που εξ αρχής είχαν σχεδιαστεί σαν μονοθέσια. Κανένα BTD-1 δεν χρησιμοποιήθηκε ποτέ σε πολεμικές επιχειρήσεις. Όταν το πρόγραμμα ακυρώθηκε ο Heinemann και η ομάδα του είχαν ήδη ξεκινήσει να εργάζονται σε ένα άλλο μονοθέσιο επιθετικό αεροσκάφος, το BT2D, που εξελίχθηκε στο περίφημο Douglas A-1 Skyraider.
Νησί Ιωαννίνων

Το νησί

Το νησί βρίσκεται στο βορειοδυτικό τμήμα της λίμνης πολύ κοντά -έναντι- στον οικισμό Αμφιθέα. Έχει έκταση 200 στρέμματα και μέγιστο υψόμετρο 520 μέτρα από την επιφάνεια της θάλασσας ή 59 μέτρα πάνω από την επιφάνεια της λίμνης. Το μέγιστο μήκος του είναι 800 μέτρα και το πλάτος του 500 μέτρα. Η δυτική του πλευρά είναι βαλτώδης ενώ το υπόλοιπο τμήμα του είναι βραχώδες και δασωμένο στο μεγαλύτερο μέρος του.

Ιστορικά στοιχεία

Οι ιστορικές αναφορές για το νησί ξεκινούν τον 13ο αιώνα όταν ιδρύθηκαν τα πρώτα μοναστήρια. Το πρώτο μοναστήρι που ιδρύθηκε στο νησί ήταν η Μονή του Αγίου Νικολάου των Φιλανθρωπινών που ιδρύθηκε τον 13ο αιώνα και το καθολικό της κτίστηκε το 1292 όπως αναφέρεται σε επιγραφή στην είσοδο του ναού. Κτήτορας της μονής αναφέρεται ο Μιχαήλ Φιλανθρωπινός που είχε διατελέσει και μητροπολίτης Ιωαννίνων. Την ίδια περίπου περίοδο ιδρύθηκε και η Μονή Αγίου Νικολάου Ντίλιου (ή Στρατηγόπουλου) που ιδρύθηκε από την Βυζαντινή οικογένεια των Στρατηγόπουλων. Τον 16ο αιώνα η μοναστική κοινότητα στο νησί άκμασε με αποτέλεσμα να ιδρυθούν άλλες δύο μονές.  Η Μονή του Αγίου Νικολάου Mεθοδίου που μετονομάστηκε αργότερα σε Αγία Ελεούσα και η Μονή Προδρόμου, ενώ τον επόμενο αιώνα ιδρύθηκαν άλλες τρεις μονές Η Μονή του Αγίου Παντελεήμονα, η Mονή Μεταμόρφωσης του Σωτήρα και η Μονή Προφήτη Ηλία χτισμένη στην κορυφή του νησιού.    
Ο οικισμός δημιουργήθηκε τον 17ο αιώνα και σύμφωνα με την παράδοση των κατοίκων που δεν είναι επιβεβαιωμένη σήμερα, οι πρώτοι κάτοικοι προέρχονταν από την Μάνη. Την εποχή του Αλή Πασά το νησί παρήκμασε λόγω της μεγάλης φορολογίας που επιβλήθηκε. Την περίοδο αυτή τα μοναστήρια σχεδόν εγκαταλείφτηκαν. Το 1820 ο Αλή ήρθε σε ρήξη με τον Σουλτάνο Μαχμούτ Β΄ με αποτέλεσμα να σταλεί εναντίον του ο Χουρσίτ Μεχμέτ Πασάς που πολιόρκησε τα Ιωάννινα. Ο Αλή είχε τοποθετήσει στο νησί, φρουρά χιλίων Αλβανών με αποτέλεσμα αυτό να βομβαρδιστεί από τον Χουρσίτ και να υποστεί μεγάλες καταστροφές. Τον Ιανουάριο του 1822 ο Αλή και ενώ πλέον είχε νικηθεί, κατέφυγε στο νησί, στο μοναστήρι του Αγίου Παντελεήμονα όπου δολοφονήθηκε στις 17 ή 25 Ιανουαρίου.
Το 1872 λειτούργησε στην Μονή Ελεούσας (πρώην Μονή του Αγίου Νικολάου Mεθοδίου) ιερατική σχολή που έκλεισε το 1922. Το νησί αποτέλεσε ξεχωριστή κοινότητα το 1926. Σήμερα το νησί στηρίζεται κυρίως στην τουριστική ανάπτυξη. Συνδέεται με τα Ιωάννινα με συχνά δρομολόγια πλοιαρίων που μεταφέρουν πολυάριθμους επισκέπτες. Κυριότερα αξιοθέατα του νησιού είναι οι ανακαινισμένες μονές και το μουσείο Αλή Πασά που στεγάζεται στη μονή Αγίου Παντελεήμονα.
BMW X2

Πρώτη γενιά (F39, 2018 - σήμερα)

Το F39 είναι η πρώτη γενιά X2 και βασίζεται στην αρχιτεκτονική UKL που μοιράζεται με άλλα μοντέλα της BMW και της MINI. Βασίζεται στο BMW Concept X2 που παρουσιάστηκε στο Σαλόνι Αυτοκινήτου του Παρισιού το 2016, ακολουθούμενο από μια online παρουσίαση του τελικού μοντέλου παραγωγής στις 25 Οκτωβρίου 2017. Τα μοντέλα είναι διαθέσιμα σε μπροστινή κίνηση και σε 4-κίνηση xDrive και οι αρχικοί κινητήρες περιλαμβάνουν υπερτροφοδοτούμενο 3-κύλινδρο βενζινοκινητήρα και 4-κύλινδρο βενζινοκινητήρα και πετρελαιοκινητήρα.
Επιχείρηση Όπερα

Ιστορικό υπόβαθρο

Τον Ιούλιο του 1960, μεσούντος του Ψυχρού Πολέμου, η Σοβιετική Ένωση συνήψε συμφωνία με το Ιράκ για την κατασκευή ενός πυρηνικού αντιδραστήρα στο έδαφος της αραβικής αυτής χώρας για ερευνητικούς σκοπούς. Στην ουσία, η σοβιετική αρκούδα εξήγε τεχνογνωσία με αντάλλαγμα τις καλές σχέσεις με το Ιράκ (σχέσεις που εξασφάλιζαν παρακολούθηση των δραστηριοτήτων του Ιράκ και της Μέσης Ανατολής εκ του σύνεγγυς με τους κατάσκοπους να κινούνται πιο ελεύθερα σε ένα φιλικά διακείμενο  πληθυσμό προς οτιδήποτε έμοιαζε ρωσικό) και την αποφυγή πρόσδεσής του στο άρμα του Βορειοατλαντικού εχθρού (ΝΑΤΟ). Το Ιράκ από την πλευρά του είχε προφανή στόχο την ανάπτυξη πυρηνικών όπλων στο απώτερο μέλλον. Η ανέγερση των εγκαταστάσεων ξεκίνησε το 1963 και ολοκληρώθηκε το 1968, οπότε ο αντιδραστήρας, ισχύος 2MW, έτοιμος πια, τέθηκε σε λειτουργία, με καύσιμο επαρκές για δέκα έτη.
Τον ίδιο χρόνο, το 1968, ξέσπασε επανάσταση από τους Μπααθιστές στο Ιράκ και ο πραξικοπηματίας πρόεδρος Μπακρ διόρισε στη θέση του πρωθυπουργού τον Σαντάμ Χουσεΐν, ο οποίος όντας σημαίνον στέλεχος του Επαναστατικού Συμβουλίου, του πολιτικού οργάνου που ανέλαβε ντε φάκτο (de facto) τη διακυβέρνηση του Ιράκ, συγκέντρωσε ουσιαστικά όλες τις εξουσίες.
To 1978, όταν τέθηκε το ζήτημα του ανεφοδιασμού του αντιδραστήρα λόγω παρέλευσης της δεκαετίας επάρκειας του αρχικού καυσίμου, η ιρακινή πλευρά ζήτησε την προμήθεια περισσότερου ισχυρού καυσίμου, 80% εμπλουτισμένου ουρανίου σε σχέση με το αρχικό 10% και παράλληλα την αύξηση της ισχύος του αντιδραστήρα στα 5MW. Λίγους μήνες μετά, τον Ιούλιο του 1979, ο πρόεδρος Μπακρ αποσύρθηκε για λόγους υγείας και ο Σαντάμ Χουσεΐν ανέλαβε πρόεδρος του Ιράκ, έχοντας και τυπικά το ανώτατο πολιτικό αξίωμα.
Λόγω της σχετικής απροθυμίας των Σοβιετικών και κυρίως του αυστηρού ελέγχου που ασκούσαν στις δραστηριότητες του Ιράκ, γρήγορα κατέστη φανερό ότι για να πετύχει η ανάπτυξη πυρηνικών όπλων, το Ιράκ έπρεπε να στραφεί στις δυτικές χώρες.
Αγκοστίνο Μπαρμπαρίγκο (δόγης)

Κέρδη σε βόρεια Ιταλία και Κύπρο

Ο Αγκοστίνο Μπαρμπαρίγκο προχώρησε σε μια συμμαχία πόλεων του Ιταλικού βορά για να διώξει τον Κάρολο Η΄ της Γαλλίας από την Ιταλική χερσόνησο, μετά την νίκη τους στην μάχη του Φορνόβο οι Γάλλοι εγκατέλειψαν την Ιταλία. Ο Αγκοστίνο κέρδισε σημαντικά κάστρα στην Εμίλια-Ρομάνια, την ίδια εποχή η Βενετία προσάρτησε την Κύπρο (1489) όταν η τελευταία Βενετή βασίλισσα Αικατερίνη Κορνάρο κληροδότησε το νησί στην Βενετία.

Απώλεια της Πελοποννήσου από τους Οθωμανούς

Οι σχέσεις του Αγκοστίνο Μπαρμπαρίγκο με την Οθωμανική Αυτοκρατορία και τον σουλτάνο Βαγιαζήτ Β΄ αρχικά ήταν φιλικές αλλά από το 1492 εντάθηκαν, η ένταση κατέληξε σε ανοιχτό πόλεμο (1499). Οι Βενετοί έμποροι στην Κωνσταντινούπολη συνελήφθησαν, τα στρατεύματα της Βοσνίας επιτέθηκαν στην Δαλματία και έφτασαν μέχρι την Ζάρα. Ο στόλος της Βενετίας ηττήθηκε από τους Οθωμανούς στην Ναυμαχία του Ζόγκλου και η Δημοκρατία έχασε την σημαντικότερη βάση της στον Κορινθιακό κόλπο. Η Δημοκρατία της Βενετίας έχασε στην συνέχεια την Μεθώνη Μεσσηνίας και την Κορώνη, αυτό έφερε την ολοκληρωτική απώλεια όλων των εμπορικών σταθμών προς την Ανατολή. Μετά από 4 χρόνια πολέμου ανάμεσα σε Τούρκους και Βενετούς υπογράφηκε ειρήνη (1503), η Βενετία διατήρησε στην Πελοπόννησο μόνο το Ναύπλιο, την Πάτρα και την Μονεμβασιά.

Τέχνη

Η σύζυγος του Αγκοστίνο Μπαρμπαρίγκο ήταν η Ελισάβετ Σοράνζο. Ο μεγαλύτερος αδελφός του Μάρκο Μπαρμπαρίγκο είχε προηγηθεί από τον ίδιο σαν Δόγης της Βενετίας αλλά παρέμεινε στο αξίωμα μόνο έναν χρόνο. Ο τάφος τους που σχεδιάστηκε αρχικά στην εκκλησία της Καρίτα καταστράφηκε, ένα ανάγλυφο με την Ανάσταση του Χριστού στην Μεγάλη Σχολή του Αγίου Ιωάννη του Ευαγγελιστή θεωρείται έργο του Αντώνιο Ρίτζιο.
Στο βιντεοπαιχνίδι Assassin's Creed II ο Αγκοστίνο εμφανίζεται να εκλέγεται δόγης μετά τον θάνατο του αδελφού του Μάρκο, δολοφονήθηκε σε μια ομιλία του στο Καρναβάλι της Βενετίας από ένα μέλος των Ασασίνων αντιπάλων του Έτζιο Οντιτόρε ντα Φιρέντσε με ένα κρυφό όπλο. Το παιχνίδι του Facebook Assassin's Creed παρουσιάζει τον Αγκοστίνο σαν διεφθαρμένο, δολοφονήθηκε τέλος και αυτός από τους Ασασίνους ύστερα από μια σειρά δηλητηριώδη γράμματα.
Λειβαδιακός/Σαλαμίνα Λειβαδιών

Ιστορία

Ο Λειβαδιακός/Σαλαμίνα Λειβαδιών ιδρύθηκε το 2010 από την ενοποίηση του Λειβαδιακού Λειβαδιών και της Σαλαμίνας Λειβαδιών. Αρχικά, εντάχθηκε στην Επαρχιακή Ποδοσφαιρική Ένωση Λάρνακας (ΕΠΕΛ). Από την πρώτη χρονιά ύπαρξης του κατάφερε να κατακτήσει το πρωτάθλημα ένταξης ΣΤΟΚ μέσα από το οποίο αναδεικνύονταν οι ομάδες των αγροτικών πρωταθλημάτων που εντάσσονταν στην Κυπριακή Ομοσπονδία Ποδοσφαίρου (ΚΟΠ) και συμμετείχαν στη Δ΄ κατηγορία. Ωστόσο, η ΚΟΠ αποφάσισε ότι η ομάδα δεν ικανοποιούσε βασικές προϋποθέσεις εγγραφής της στο μητρώο μελών της ομοσπονδίας. Μετέπειτα, μετά από έκτακτη γενική συνέλευση αποφασίστηκε ότι μπορεί να ενταχθεί στην ΚΟΠ. Επειδή όμως το πρωτάθλημα της Δ΄κατηγορίας 2011-12 είχε ήδη ξεκινήσει, αποφασίστηκε όπως παραχωρηθεί στην ομάδα θέση στο επόμενο πρωτάθλημα, δηλαδή της περιόδου 2012-13.
Σάρρεϋ

Ιστορία

Στα αρχαία χρόνια η περιοχή κατοικείτο από την Κέλτικη φυλή των Ατριμπατών που κυριαρχούσε στα νότια σύνορα του Τάμεση, το 42 μ.χ. ήρθαν σε σύγκρουση με μια άλλη φυλή που κυρίευσε την χώρα τους, ήταν σύμμαχοι των Ρωμαίων στην απόβαση τους στην Βρετανία (43 μ.χ.). Το 480 έγινε απόβαση των Αγγλοσαξόνων που εγκαταστάθηκαν με συνθήκη (500) στα βόρεια και ανατολικά σύνορα της χώρας, ήρθαν (661) υπό την εξουσία της Μερκίας, δέχθηκαν τον χριστιανισμό (675), ήρθαν υπό την επίβλεψη της αρχιεπισκοπής του Λονδίνου (705), τους κατέλαβε ο βασιλιάς Όφα της Μερκίας (771) έμειναν υπο την εξουσία της Μερκίας ως το 823 που καταλήφθηκαν από το Ουέσσεξ.
Δέχθηκε επιθέσεις από τον Δανό βασιλιά Κανούτο από το 1011 ώς το 1016 όπου ο Κανούτος κατέλαβε ολόκληρη την Αγγλία, μετά τον θάνατο του Κανούτου (1035) το Σάρρεϋ επανήλθε στο Ουέσσεξ.
Γωνία πρόσπτωσης Μπρούστερ

H γωνία πρόσπτωσης Μπρούστερ (γνωστή και ως γωνία ολικής πόλωσης) είναι η γωνία πρόσπτωσης φωτός για την οποία η ανακλώμενη ακτίνα είναι κάθετη με την διαθλώμενη ακτίνα. Όταν μια τυχαία ακτίνα (μη πολωμένη) πέφτει στην επιφάνεια με την γωνία αυτή, ανακλάται ολοκληρωτικά πολωμένη. Αυτή η γωνία πρόσπτωσης έχει πάρει την ονομασία από τον Σκοτσέζο φυσικό Sir David Brewster (1781–1868
Η γωνία πρόσπτωσης Μπρούστερ () υπολογίζεται από τον μαθηματικό τύπο 
όπου n1 ο δείκτης διάθλασης του μέσου της αρχικής δέσμης
και n2 είναι οι δ.δ. του μέσου πρόσπτωσης.
Για παράδειγμα ο αέρας έχει δείκτη διάλθασης  ενώ ένα τζάμι έχει δείκτη διάθλασης περίπου  και το νερό έχει δείκτη διάθλασης . Στο τζάμι η γωνία πρόσπτωσης Μπρούστερ είναι περίπου 56° ενώ στο νερό είναι 53°.
Τρίο Κιτάρα

Το Τρίο Κιτάρα είναι ελληνικό μουσικό συγκρότημα που εμφανίστηκε το 1950 και διαλύθηκε το 1959. Το συγκρότημα αποτελούνταν από τους Γιώργο Δημάκη, Γιώργο Κεφαλά και Ανδρέα Ζαφειρίου.

Ιστορία

Το συγκρότημα δημιουργήθηκε το 1942 αλλά ξεκίνησε την επαγγελματική του σταδιοδρομία το 1950. Το όνομά τους δόθηκε από τον Γιώργο Οικονομίδη. Και τα τρία μέλη του έπαιζαν κιθάρα. Ο Γιώργος Μουζάκης τους βοήθησε να κυκλοφορήσουν το 1950 τον πρώτο τους δίσκο που είχε τίτλο «Στο Τούγκο, Τούγκο, Τούγκο».
Ηλίας Ιωάννου

Βιογραφικό

Ο Ηλίας Ιωάννου γεννήθηκε στην Αθήνα στις 23 Οκτωβρίου 1979 και ξεκίνησε να παίζει ποδόσφαιρο στον Πανιώνιο Καλλιθέας, από όπου πήγε στον Πανιώνιο Ν. Σμύρνης το 1998. Ήταν μέλος της ομάδας που έφτασε ως τα προημιτελικά του Κυπέλλου Κυπελλούχων τη σεζόν 1998-99. Έπαιξε στην ομάδα της Ν. Σμύρνης πέντε χρόνια, στα οποία είχε σημαντική συμβολή στην προσπάθεια του σωματείου να πλασαριστεί στις θέσεις εξόδου στο Κύπελλο ΟΥΕΦΑ, κάτι που πέτυχε το 2003.
Στη συνέχεια αγωνίστηκε για τρία χρόνια στον Α.Ο. Κέρκυρα, δύο χρόνια στον Αστέρα Τρίπολης και μία σεζόν στον  Ολυμπιακό Βόλου. Την περίοδο 2009-10 επέστρεψε στην Α΄ Εθνική παίρνοντας μεταγραφή στον Α.Ο. Καβάλα. Τις επόμενες χρονιές αγωνίστηκε σε Κέρκυρα, Βέροια και Παναιτωλικό.
1504 Λάπεενραντα

Φυσικά χαρακτηριστικά

Η μέση διάμετρος του Λάπεενραντα εκτιμάται σε 12,70 ± 1,2 χιλιόμετρα. O φασματικός τύπος του είναι S (λιθώδης), ενώ το άλβεδό του είναι 0,1939 ± 0,042. Ο Λάπεενραντα περιστρέφεται γύρω από τον εαυτό του μία φορά κάθε 8 ως 13 ώρες περίπου.
Γεώργιος Ρούσσος

Βιογραφία

Γεννήθηκε στην Αντίπαρο και σπούδασε νομικά στο Πανεπιστήμιο Αθηνών. Εργάστηκε ως δημοσιογράφος στις εφημερίδες «Ελεύθερον Βήμα», «Αθηναϊκά Νέα», «Φωνή του Λαού» κ.ά. Διετέλεσε αρχισυντάκτης της εφημερίδας «Τα Νέα» και διευθυντής του περιοδικού «Ταχυδρόμος». Συνεργάστηκε επίσης με το Εθνικό Ίδρυμα Ραδιοφωνίας. Παράλληλα με τη σταδιοδρομία του στον Τύπο, ασχολήθηκε με τη συγγραφή μυθιστορημάτων και θεατρικών έργων, πολλά από τα οποία σημείωσαν μεγάλη εμπορική επιτυχία και διασκευάστηκαν για την τηλεόραση και το ραδιόφωνο. Σύζυγός του υπήρξε η ηθοποιός Καίτη Λαμπροπούλου.

Πηγή

Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τ. 3
Αλεξέγιεφ

Πρώτα χρόνια

Γεννήθηκε στις 18 Μαΐου 1993 στην πρωτεύουσα της Ουκρανίας, το Κίεβο. Όταν ήταν ενάμισι ετών η οικογένειά του μετακόμισε στην Τσιτά, δύο χρόνια αργότερα η οικογένειά του επέστρεψε στο Κίεβο. Ο Alekseev παρακολούθησε την Εξειδικευμένη Σχολή Κιέβου Νο 106. Μεταξύ των μουσικών προτιμήσεών του από την παιδική ηλικία, ο Alekseev σημειώνει τη μουσική των Queen, του Led Zeppelin, του Michael Jackson, του George Michael και του Justin Timberlake. Ο Αλεξέγιεβ αποφοίτησε από το πανεπιστήμιο με πτυχίο Marketing.
Σε ηλικία 12 ετών, ο Αλεξέγιεφ ένιωσε πολύ ενδιαφέρον για τη μουσική και το τραγούδι και διδάχθηκε από τον Κωνσταντίνο Πόννα. Αργότερα ξεκίνησε το δικό του συγκρότημα που ονομάζεται "Mova".

Καριέρα

Κατά τη διάρκεια των blind auditions στο The Voice, η Ani Lorak γύρισε την καρέκλα της για τον Alekseev, αλλά δεν πέρασε από την πρώτη ζωντανή εκπομπή. Ως βραβείο παρηγοριάς, η Ani Lorak βοήθησε τον Αλεξέγιεφ να γυρίσει το μουσικό βίντεο για το ντεμπούτο single του "Everything in Time". Αλλά δεν κέρδισε δημοτικότητα μέχρι την εμφάνιση του στο Voice Of The County: Reload, όπου τραγούδησε το "I'm Drowning" της Iryna Bilyk και γύρισε ένα μουσικό βίντεο για αυτό.
Τον Σεπτέμβριο του 2015, ο Alekseev κυκλοφόρησε το Pyanoye solntse, με στίχους του Vitaly Kurovsky και τη μουσική της Rusland Quint. Τον επόμενο μήνα, γυρίστηκε ένα μουσικό βίντεο σε σκηνοθεσία του Alan Badoyev, στο οποίο ο Alekseev σκοτώνει το alter ego του, μετά το χωρισμό του με ένα κορίτσι. Στα τέλη Μαΐου του 2016, έλαβε το βραβείο RU.TV για το καλύτερο τραγούδι. Έλαβε επίσης ένα βραβείο Yuna για το "Drunken Sun". Τα επόμενα singles, "Dreams of Shards", "Oceans of Steel" και "Feeling Soul", είχαν τα μουσικά τους βίντεο σε σκηνοθεσία του Alan Badoev. Στις 29 Ιουνίου 2016, εκτέλεσε το τραγούδι στο Miss Ukraine Universe 2016.
Τον Ιούνιο του 2016, ο Alekseev κέρδισε το βραβείο του Καλλιτέχνη της Χρονιάς στα ρωσικά βραβεία MUZ-TV και το βραβείο του Καλλιτέχνη της Χρονιάς στα βραβεία μουσικής M1 της Ουκρανίας τον Δεκέμβριο του 2016. Τον Μάρτιο του 2017, ο καλλιτέχνης κέρδισε τα βραβεία ZD και τα Μουσικά Βραβεία Κορφαίων Χιτ σε διάφορες κατηγορίες: "Breakthrough Artist of the Year", "Καλλιτέχνης της Χρονιάς", "Take-Off της Χρονιάς", "Συχνότερα Παίζεται στο Ραδιόφωνο" για το κομμάτι Drunken Sun και "Πιο δημοφιλής ραδιοφωνικός καλλιτέχνης".
Στις 14 Φεβρουαρίου του 2017, ο Αλεξέγιεφ ξεκίνησε την πρώτη του περιοδεία στην Ουκρανία. Η τελευταία παράσταση έλαβε χώρα στις 18 Μαΐου, στο Παλάτι Oktyabrsky.
Ο κατάσκοπος (ρωσική ταινία, 2012)

Πλοκή

Άνοιξη του 1941. Η Ναζιστική Γερμανία ετοιμάζεται για επίθεση στην Σοβιετική Ρωσία. Πριν από το γερμανικό παράγοντα "εργασία Βασέρ" είναι να πείσουν τα ανώτερα διοικητικά στελέχη της ΕΣΣΔ, ότι πριν από το 1943 δεν θα είναι πόλεμος. Αποδυναμωμένη η καταστολή της Σοβιετικής αντικατασκοπείας, στη συνέχεια ένας κατάσκοπος αντιλαμβάνεται το κόλπο, αλλά είναι ήδη πολύ αργά.
Διισοπροπυλαιθέρας

Χρήσεις

Ενώ στους 20 °C, ο διαιθυλαιθέρας διαλύει κατά 1% κατά βάρος νερό, το DIPE διαλύει μόνο το μισό. Χρησιμοποιείται ως ειδικευμένος διαλύτης για να αφαιρεί ή να εξάγει πολικές οργανικές ενώσεις από υδατικά διαλύματα, π.χ. φαινόλες, αιθανόλη, αιθανικό οξύ. Το χρησιμοποιείται ως αντικροτικό μέσο.

Ασφάλεια

Ο διισοπροπυλαιθέρας μπορεί να σχηματίσει εκρηκτικά υπεροξείδια κατά την παραμονή του στον αέρα για μεγάλες περιόδους. Αυτή η αντίδραση γίνεται πιο εύκολα από τον διαιθυλαιθέρα, λόγω του δευτεροταγούς άνθρακα δίπλα στο άτομο του οξυγόνου. Μπορούν να χρησιμοποιηθούν αντιοξειδωτικά για να αποτρέψουν αυτήν την διεργασία. Ο αποθηκευμένος διαλύτης θα πρέπει συνεπώς να ελεγχθεί για την παρουσία υπεροξειδίων πιο συχνά (συνιστάται μια φορά κάθε τρεις μήνες για διισοπροπυλαιθέρα αντί για μια φορά κάθε δώδεκα μήνες για τον διαιθυλαιθέρα ). Τα υπεροξείδια μπορούν να αφαιρεθούν ανακινώντας τον αιθέρα με ένα διάλυμα θειικού σιδήρου(II). Για λόγους ασφάλειας, ο μεθυλ τριτοταγής βουτυλαιθέρας χρησιμοποιείται συχνά ως εναλλακτικός διαλύτης.
Ελίζαμπεθ Γκάρετ Άντερσον

Πρώιμος βίος

Η Ελίζαμπεθ Γκάρετ γεννήθηκε στις 9 Ιουνίου 1836, στο Γούαιττσαπελ του Λονδίνου, το δεύτερο από τα δώδεκα παιδιά του Νιούσον Γκάρετ (1812-1893), από το Λέιστον του Σάφολκ, και τη σύζυγό του, Λουίζα, το γένος Ντάνελ (1813-1903), από το Λονδίνο.
Εκλογές στη Σλοβακία

Στη Σλοβακία, το πολίτευμα της οποίας είναι Προεδρευόμενη Κοινοβουλευτική Δημοκρατία, διεξάγονται εκλογές για Πρόεδρο και για Κοινοβούλιο.

2009

Οι τελευταίες προεδρικές εκλογές διεξήχθησαν το 2009. Στον πρώτο γύρο των προεδρικών εκλογών που διεξήχθη στις 21 Μαρτίου του 2009, ο πρόεδρος Ιβάν Γκασπάροβιτς προηγήθηκε με ποσοστό 46,7%  έναντι 38% για την Ιβέτα Ραντιτσόβα από την αντιπολίτευση, με την οποία αναμετρήθηκε στο δεύτερο γύρο, στις 4 Απριλίου. Σύμφωνα με αναλυτές η Ραντίτσοβα είχε πιθανότητες να κερδίσει στον δεύτερο γύρο, καθώς συγκέντρωνε την υποστήριξη τριών κομμάτων της αντιπολίτευσης, των Χριστιανοδημοκρατών (SDKU), των Συντηρητικών (KDH) και του Κόμματος του Ουγγρικού Συνασπισμού (SMK). Ο Γκασπάροβιτς απολάμβανε της στήριξης του πρωθυπουργού Ρόμπερτ Φίτσο. Ο Γκασπάροβιτς επικράτησε στον δεύτερο γύρο στις 4 Απριλίου με 55,55% των ψήφων έναντι 44,45% για την Ραντίτσοβα. O  Γκασπάροβιτς έγινε ο πρώτος πρόεδρος της χώρας που κατάφερε να επανεκλεγεί στο ύπατο αξίωμα.

2016

Οι τελευταίες βουλευτικές εκλογές διεξήχθησαν στις 5 Μαρτίου 2016. Το σοσιαλδημοκρατικό κόμμα Smer-SD του Πρωθυπουργού, Ρόμπερτ Φίτσο ήταν ο νικητής συγκεντρώνοντας ποσοστό 30,9% των ψήφων, χωρίς να εξασφαλίσει την κοινοβουλευτική πλειοψηφία.

2006

Στις εκλογές για το Εθνικό Συμβούλιο της Σλοβακικής Δημοκρατίας (Národná Rada Slovenskej Republiky) που διενεργήθηκαν το 2006, εξελέγησαν με απλή αναλογική για τετραετή θητεία 150 βουλευτές. Οι εκλογές διενεργήθησαν στις 17 Ιουνίου του 2006. Τα κόμματα έλαβαν ποσοστά ως εξής: Smer 29,1%, SDKU 18,4%, SMK 11,7%, SNS 11,7%, LS-HZDS 8,8%, KDH 8,3%, λοιπά 12%. Κατανομή εδρών:  Smer 50, SDKU-DS 31, SMK 20, SNS 19, LS-HZDS 16, KDH 14. Το Δεκέμβριο του 2008 οι έδρες ανά κόμμα ήταν ως εξής- Smer 50, SDKU-DS 28, SMK 20, SNS 19, LS-HZDS 15, KDH 9, χωρίς παράταξη 9.

2010

Στις 18 Σεπτεμβρίου 2010 απέτυχε εξαιτίας χαμηλής συμμετοχής (22,8%)  δημοψήφισμα για τη μείωση του αριθμού των μελών του Εθνικού Συμβουλίου  και τον περιορισμό της ασυλίας στους βουλευτές της χώρας. Το 70-95% των ψηφισάντων ενέκρινε και τις 6 προτάσεις που τέθηκαν στο δημοψήφισμα.
Σωτήριος Τσιώνος

Απόδοση τιμών

Πολύ μετά τον θάνατό του (μόλις στις 12 Δεκεμβρίου του 2008) η Ελληνική Πολιτεία τον προήγαγε στο βαθμό του αντιστρατήγου ως γενναίως αποβιώσαντα σε συνθήκες μάχιμης υπηρεσίας.
Μέιριντ Κόριγκαν

Βιογραφικό

Γεεννήθηκε στις 27 Ιανουαρίου του 1944 στο Μπέλφαστ της Βόρειας Ιρλανδίας από καθολικούς γονείς. Ήταν δεύτερη από εφτά αδέρφια. Παρακολούθησε Καθολικά σχολεία μέχρι την ηλικία των δεκατεσσάρων και στη συνέχεια εργάστηκε σαν γραμματέας.
Ασχολήθηκε ενεργά με το ειρηνευτικό κίνημα μετά το θάνατο το τριών παιδιών της αδερφής της, Άννας Μαγκουάιρ, τα οποία παρασύρθηκαν και σκοτώθηκαν από ένα αμάξι που οδηγούσε ο Ντάνι Λένον, του Ιρλανδικού Δημοκρατικού Στρατού, όταν ο τελευταίος πυροβολήθηκε θανάσιμα από άνδρες του βρετανικού στρατού στην προσπάθεια του να διαφύγει της σύλληψης. Η Άννα Μαγκουάιρ αργότερα αυτοκτόνησε.
Η Μπέτι Ουίλιαμς ήταν αυτόπτης μάρτυρας του συμβάντος και σύντομα οι δυο τους ίδρυσαν την οργάνωση Γυναίκες για την Ειρήνη, η οποία αργότερα μετονομάστηκε σε Κοινωνία των Ανθρώπων Ειρήνης.
Μέχρι το τέλος του μήνα η Κόριγκαν και η Ουίλιαμς κατόρθωσαν να βγάλουν στους δρόμους του Μπέλφαστ 35.000 άτομα, τα οποία έκαναν έκκληση για ειρήνη ανάμεσα στις δύο αντιμαχόμενες παρατάξεις. Η Κόριγκαν πίστευε ότι ο πλέον αποτελεσματικός τρόπος για να σταματήσει η βία, είναι η επανεκπαίδευση και όχι η βία.
Για την προσπάθεια της τιμήθηκε με το Βραβείο Νόμπελ Ειρήνης τυο 1976 μαζί με τη Μπέτι Ουίλιαμς.
Το 1981 παντρεύτηκε τον Τζάκι Μαγκουάιρ, άντρα της αδερφής της Άννας. Έχει τρία παιδιά της αδερφής της και δύο δικά της, τον Τζον και τον Λουκ.
Το βραβεύτηκε με το 1990 βραβείο Pacem in Terris (Επί Γης ειρήνη). Ονομάστηκε έτσι με αφορμή μία εγκύκλιο επιστολή που κοινοποίησε το 1963 ο Πάπας Ιωάννης ΚΓ΄ που προσκαλεί όσους έχουν καλή θέληση να εξασφαλίσουν την ειρήνη μεταξύ των λαών.
Είναι επίτιμο μέλος του διοικητικού συμβουλίου της «Διεθνούς συμμαχίας για τη Δεκαετία» για τον πολιτισμό της ειρήνης και τη μη βία. 
Το 2006, η Κόριγκαν ήταν μία από τις ιδρύτριες της Πρωτοβουλίας Γυναικών Νομπελιστών μαζί με τις επίσης κατόχους Νόμπελ Ειρήνης, Μπέτι Ουίλιαμς, Σιρίν Εμπάντι, Ουανγκάρι Μαατάϊ, Τζόντι Ουίλιαμς και Ριγκομπέρτα Μεντσού. Οι έξι γυναίκες που αντιπροσώπευαν τη Βόρεια Αμερική, τη Νότια Αμερική, την Ευρώπη, τη Μέση Ανατολή και την Αφρική αποφάσισαν να μοιραστούν την εμπειρία τους με μία συντονισμένη προσπαθεί για την ειρήνη με δικαιοσύνη και ισότητα. Στόχος της πρωτοβουλίας είναι να  ενδυναμώσει την προσπάθεια στην υποστήριξη των δικαιωμάτων των γυναικών σε ολόκληρο τον κόσμο.
Το 2004 βρέθηκε στο Ισραήλ και χαιρέτησε την απελευθέρωση του Μόρντεχαϊ Βανούνου από τη φυλακή, όπου είχε εκτίσει ποινή 8 ετών για την αποκάλυψη πυρηνικών μυστικών του Ισραήλ.
Είναι μέλος της ομάδας Consistent Life Ethic, η οποία είναι αντίθετη στην άμβλωση, την θανατική ποινή και την ευθανασία.
Τον Απρίλιο του 2007, ενώ συμμετείχε σε διαμαρτυρίες ενάντια στην κατασκευή του Φράγματος της Δυτικής Όχθης έξω από το παλιστινιακό χωριό Μπίλιν, οι ισραηλινές δυνάμεις ασφαλείας παρενέβησαν και η Κόριγκαν αφού χτυπήθηκε από σφαίρα από καουτσούκ και εισέπνευσε δακρυγόνα, χρειάστηκε ιατρική βοήθεια.
Τον Ιούνιο του 2010 συμμετείχε στην νηοπομπή του κινήματος Free Gaza στο πλοίο με Ιρλανδική σημαία Rachel Corrie.